****

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΡΟΔΟΠΗΣ Κομοτηνή, 14 Νοεμβρίου 2023

**ΔΗΜΟΣ ΚΟΜΟΤΗΝΗΣ**

Διεύθυνση: Πλ. Γ.Βιζυηνού 1

ΚΟΜΟΤΗΝΗ, 69133

Τηλ. 2531352419

Fax: 2531352490

Ε-mail: grtypoukomotinis@gmail.com

**Δελτίο Τύπου**

**Διανομή προϊόντων ΤΕΒΑ από τις 15 έως τις 17 Νοεμβρίου**

Ο Δήμος Κομοτηνής ως επικεφαλής εταίρος της Κοινωνικής Σύμπραξης ΠΕ Ροδόπης ενημερώνει τους ωφελούμενους του προγράμματος ΕΕΕ (Ελάχιστο Εγγυημένο Εισόδημα), οι οποίοι έχουν δηλώσει ότι επιθυμούν να συμμετέχουν και στο πρόγραμμα ΤΕΒΑ, ότι από την Τετάρτη 15 έως και την Παρασκευή 17 Νοεμβρίου 2023 από τις 8:30 π.μ. έως τις 14:30 μ.μ. θα πραγματοποιηθεί διανομή προϊόντων στους ωφελούμενους του Επιχειρησιακού Προγράμματος Επισιτιστικής και Βασικής Υλικής Συνδρομής για το Ταμείο Ευρωπαϊκής Βοήθειας (ΤΕΒΑ/FEAD).

Οι δικαιούχοι θα παραλαμβάνουν: ελαιόλαδο, ρύζι, γάλα εβαπορέ, ζάχαρη, ζυμαρικά, τοματοπολτό, φακές, φασόλια, σαμπουάν, σκόνη πλυντηρίου, υγρό πιάτων, υγρό σαπούνι χεριών και βρεφικά είδη (μωρομάντηλα, βρεφικές πάνες, γάλα εβαπορέ για παιδιά, γάλα 1ης βρεφικής ηλικίας, κρέμα ρυζάλευρο).

Το σημείο διανομής είναι: το Πολυλειτουργικό Κέντρο (Γρ. Μαρασλή 1) **και οι ωφελούμενοι θα εξυπηρετούνται αποκλειστικά την ημέρα για την οποία έχουν ειδοποιηθεί να προσέλθουν.**

**Για τα άτομα που ανήκουν σε ευπαθή ομάδα ή είναι ηλικιωμένοι τα προϊόντα θα διανεμηθούν κατ’ οίκoν.**

Οι ωφελούμενοι των Δήμων Μαρωνείας – Σαπών, Αρριανών και Ιάσμου θα ενημερωθούν με αντίστοιχα Δελτία Τύπου των Δήμων τους. Οι δικαιούχοι κατά την προσέλευση είναι αναγκαίο να προσκομίζουν:

α) Δελτίο Ταυτότητας και

β) Αίτηση Ελάχιστου Εγγυημένου Εισοδήματος (πρώην ΚΕΑ)

ΠΡΟΣΟΧΗ: Αν ο ωφελούμενος δεν δύναται να προσέλθει αυτοπροσώπως στο σημείο διανομής, τα προϊόντα μπορούν να παραλαμβάνονται από τρίτο άτομο που θα φέρει εξουσιοδότηση.

**Για την προστασία της υγείας και την ασφάλεια όλων, συστήνεται η χρήση μάσκας, η τήρηση αποστάσεων και η υγιεινή των χεριών.**

|  |  |  |  |  |
| --- | --- | --- | --- | --- |
|  | **Εικόνα που περιέχει κείμενο  Περιγραφή που δημιουργήθηκε αυτόματα** |  |  |  |
| ***ΕΛΛΗΝΙΚΗ ΔΗΜΟΚΡΑΤΙΑ***  ***ΥΠΟΥΡΓΕΙΟ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ***  ***ΓΕΝΙΚΗ ΓΡΑΜΜΑΤΕΙΑ ΚΟΙΝΩΝΙΚΗΣ ΑΛΛΗΛΕΓΓΥΗΣ ΚΑΙ ΚΑΤΑΠΟΛΕΜHΣΗΣ ΤΗΣ ΦΤΩΧΕΙΑΣ*** | **ΟΡΓΑΝΙΣΜΟΣ ΠΡΟΝΟΙΑΚΩΝ ΕΠΙΔΟΜΑΤΩΝ**  **ΔΙΑΧΕΙΡΙΣΤΙΚΗ ΑΡΧΗ ΤΟΥ Ε.Π. ΕΒΥΣ ΤΟΥ ΤΕΒΑ** | **ΕΥΡΩΠΑΪΚΗ ΕΝΩΣΗ**  **ΤΑΜΕΙΟ ΕΥΡΩΠΑΪΚΗΣ ΒΟΗΘΕΙΑΣ**  **ΠΡΟΣ ΤΟΥΣ ΑΠΟΡΟΥΣ** | **ΤΕΒΑ/FEAD**  **ΕΥΡΩΠΑΪΚΗ ΕΝΩΣΗ**  **Ταμείο Ευρωπαϊκής Βοήθειας**  **προς τους Απόρους**  **Επιχειρησιακό Πρόγραμμα Επισιτιστικής**  **και Βασικής Υλικής Συνδρομής** | **ΔΗΜΟΣ ΚΟΜΟΤΗΝΗΣ**  **ΕΠΙΚΕΦΑΛΗΣ ΕΤΑΙΡΟΣ ΚΟΙΝΩΝΙΚΗΣ ΣΥΜΠΡΑΞΗΣ ΡΟΔΟΠΗΣ** |
| ***«Ταμείο Ευρωπαϊκής Βοήθειας προς τους Απόρους –***  ***Με την συγχρηματοδότηση της Ελλάδας και της Ευρωπαϊκής Ένωσης»*** | | | | |